Laulu Suomessa
Arvon mekin ansaitsemme
 Suomen moassa suuressa,
 Ehk’ ei riennä riemuksemme
 Leipä miesten moatessa;
 Leipä kasvaa kyntäjälle,
 Arvo työnsä täyttäjälle.

 Suomen poika puolestansa
 Tunnetaan jo jaloksi,
 Korvet kylmät voimallansa
 Perkaileepi pelloksi;
 Hän on rakas, rauhallinen,
 Mies sotassa miehuullinen.

 Opin teillä oppineita
 Suomessa on suuria,
 Wäinämöisen kanteleita
 Täällä tehään uusia;
 Valistus on viritetty,
 Järki hyvä herätetty.

 Suomen Tytön poski-päihin
 Veri voatii kukkaiset:
 Hall’ ei pysty harmaa näihin,
 Näit’ ei pane pakkaiset;
 Luonnossa on lempeyttä,
 Syvämmessä siveyttä.

Lähde: Helsingfors Morgonblad 28.9.1835.

Jaakko Juteini
Runot
Helsingfors Morgonblad
1835

sv:Sång i Finland